DIF ปี 58 กำไรวูบกว่า 70% อยู่ที่ 4.86 พันลบ.
DIF ปี 58 กำไรวูบกว่า 70% โดยมีกำไรสุทธิ 4.86 พันลบ.จากปีก่อนมีกำไร 1.79 หมื่นลบ.เหตุกองทุนรวมมีการเพิ่มขึ้นของสินทรัพย์ที่น้อยกว่าเมื่อเทียบกับปีก่อนหน้า ซึ่งสาเหตุหลักมาจากการลดลงของรายการกำไรสุทธิที่ยังไม่เกิดขึ้นจากเงินลงทุน
25 ก.พ. 2559

กองทุนรวมโครงสร้างพื้นฐานโทรคมนาคม ดิจิทัล หรือ DIF รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 4.86 พันล้านบาท หรือมีกำไรสุทธิ 0.8365 บาทต่อหุ้น หรือลดลง 73%  เทียบกับช่วงเดียวกันของปีก่อนที่มีกำไรสุทธิ 1.79 หมื่นล้านบาท หรือมีกำไรสุทธิ 3.0874 บาทต่อหุ้น
โดยผลการดำเนินงานที่มีกำไรลดลง เนื่องจากกองทุนรวมมีการเพิ่มขึ้นของสินทรัพย์น้อยกว่าเมื่อเทียบกับปีก่อนหน้า ซึ่งสาเหตุหลักมาจากการลดลงของรายการกำไรสุทธิที่ยังไม่เกิดขึ้นจากเงินลงทุน